**Z Á P I S N I C A**

**z rokovania ustanovujúceho Valného zhromaždenia občianskeho združenia**

**ZDRUŽENIE PRE KARIÉROVÉ PORADENSTVO A ROZVOJ KARIÉRY**

**(ďalej ZKPRK)**

*Dátum, hodina a miesto konania:* 27.11.2014, 16:00, Hotel Tenis, Zvolen

*Program ustanovujúceho Valného zhromaždenia:*

1. Otvorenie
2. Voľba pracovných orgánov ustanovujúceho Valného zhromaždenia (ďalej aj UVZ)
3. Poslanie a ciele Združenia pre kariérové poradenstvo a rozvoj kariéry, o. z.
4. Schválenie Stanov ZKPRK, rokovacieho a volebného poriadku
5. Predstavenie kandidátov na predsedu, členov Rady a revízora ZKPRK
6. Voľby predsedu, členov Rady ZKPRK a revízora ZKPRK
7. Prestávka
8. Vyhlásenie výsledkov volieb
9. Plán hlavných úloh ZKPRK na najbližšie obdobie
10. Diskusia, rôzne
11. Záver

*Prítomní:* členovia prípravného výboru (okrem Jarmily Marcaide Muzykovej a Zuzany Záhradníkovej – ospravedlnili sa a poskytli súhlas s kandidatúrou do Rady), zakladatelia

Viď. Prezenčná listina prítomných na ustanovujúcom Valnom zhromaždení Asociácie (Príloha č.1).

*Priebeh a výsledky ustanovujúceho Valného zhromaždenia ZKPRK:*

**Otvorenie:**

Rokovanie ustanovujúceho Valného zhromaždenia ZKPRK otvoril za členov prípravného výboru PhDr. Štefan Grajcár, ktorý krátkym príhovorom privítal prítomných a predstavil myšlienku a priebeh vzniku ZKPRK. Ako občianske združenie boloZDRUŽENIE PRE KARIÉROVÉ PORADENSTVO A ROZVOJ KARIÉRY zaregistrované (t.j. Stanovy) dňa **31.10.2014** Ministerstvom vnútra Slovenskej republiky **č. spisu VVS/1-900/90-44681**, čím vzniklo ako právny subjekt.

Následne bol predstavený a všetkými prítomnými schválený program ustanovujúceho Valného zhromaždenia.

Účastníci ustanovujúceho Valného zhromaždenia sa zároveň vyjadrili, že svojim podpisom na prezenčnej listine prejavujú plnú vôľu stať sa riadnymi členmi ZKPRK.

**Voľba pracovných orgánov UVZ:**

Na základe návrhov prebehli voľby navrhnutých kandidátov do funkcií pracovných orgánov UVZ. Ustanovujúce Valného zhromaždenie zvolilo do funkcií:

* zapisovateľa: Lenku Bekovú,
* overovateľa: Katarínu Markovičovú,
* troch členov volebnej komisie: Daniela Markoviča, Dagmar Vaňousovú, Petra Šikulinca.

Prítomní členovia prijali nasledovné uznesenia:

***Uznesenie č. 1:*** *Ustanovujúce Valné zhromaždenie ZKPRK zvolilo do funkcie zapisovateľky ustanovujúceho zhromaždenia ZKPRK Lenku Bekovú.*

*(*za: 17 hlasov, proti: 0 hlasov, zdržali sa: 0 hlasov)

***Uznesenie č. 2:*** *Ustanovujúce Valné zhromaždenie ZKPRK zvolilo do funkcie overovateľky zápisnice Katarínu Markovičovú.*

*(*za: 17 hlasov, proti: 0 hlasov, zdržali sa: 0 hlasov)

***Uznesenie č. 3:*** *Ustanovujúce Valné zhromaždenie ZKPRK zvolilo do funkcie členov volebnej komisie: Daniela Markoviča, Dagmar Vaňousovú, Petra Šikulinca.*

*(*za: 17 hlasov, proti: 0 hlasov, zdržali sa: 0 hlasov)

**Poslanie a ciele ZKPRK:**

Účastníkom boli členkou prípravného výboru, Evou Uhríkovou, predstavené ciele ZKPRK zhrnuté do 4 oblastí: 1) združovanie, sieťovanie a podpora spolupráce; 2) podpora odborného rastu a vzdelávania odborníkov, 3) šírenie povedomia; 4) presadzovanie záujmov odborníkov.

Ďalší prítomní za prípravný výbor predstavili myšlienky súvisiace s poslaním a cieľmi ZKPRK: Tomáš Šprlák hovoril v tejto súvislosti o distribúcii názorov v tejto oblasti a o vnímaní prípravného výboru, že je potrebná väčšia podpora odborníkov; Lenka Beková hovorila o dôležitosti fungovania združenia ako komplementárnej inštitúcie a vzájomnej spolupráci s Euroguidance.

Pani Emília Jányová Lopušníková, prezidentka Asociácie lektorov a kariérnych poradcov (ALKP), verejne a osobne deklarovala, že nepovažuje tieto dve organizácie za konkurenciu a ALKP chce spolupracovať a zdieľať informácie.

Na záver ešte Štefan Grajcár zhrnul, že cieľom ZKPRK je spolupráca so všetkými asociáciami a združeniami v tejto oblasti.

**Schválenie Stanov ZKPRK, rokovacieho a volebného poriadku:**

V tejto časti boli krátko predstavené stanovy ZKPRK (t.j. ktoré boli zaregistrované), rokovací a volebný poriadok, v znení predloženom prítomným (ktoré mali aj vopred k dispozícii) a prebehla krátka diskusia.

Pani Ikrényiová a pán Šikulinec sa zaujímali o členstvo, konkrétne či členom bude môcť byť nielen fyzická, ale aj právnická osoba. Členom ZKPRK bude môcť byť fyzická aj právnická osoba a podmienky členstva budú špecifikované v organizačnom poriadku.

Ustanovujúce zhromaždenie hlasovalo a schválilo všetky vyššie menované dokumenty.

Taktiež sa hlasovalo o počte členov Rady ZKPRK na základe návrhu zostaviť 7-člennú radu (vrátane predsedu, podpredsedu a hospodára).

Prítomní členovia prijali nasledovné uznesenia:

***Uznesenie č. 4:*** *Ustanovujúce Valné zhromaždenie ZKPRK schvaľuje Stanovy ZKPRK zaregistrované dňa 31.10.2014 Ministerstvom vnútra Slovenskej republiky pod č. spisu VVS/1 – 900/90 – 44681 v predloženom znení.*

(za: 17 hlasov, proti: 0 hlasov, zdržali sa: 0 hlasov)

***Uznesenie č. 5:*** *Ustanovujúce Valné zhromaždenie ZKPRK schvaľuje Rokovací poriadok v predloženom znení.*

(za: 17 hlasov, proti: 0 hlasov, zdržali sa: 0 hlasov)

***Uznesenie č. 6:*** *Ustanovujúce Valné zhromaždenie ZKPRK schvaľuje Volebný poriadok v predloženom znení.*

(za: 17 hlasov, proti: 0 hlasov, zdržali sa: 0 hlasov)

***Uznesenie č. 7:*** *Ustanovujúce Valné zhromaždenie ZKPRK schvaľuje, že Rada ZKPRK bude mať 7 členov.*

*(*za: 17 hlasov, proti: 0 hlasov, zdržali sa: 0 hlasov)

**Predstavenie kandidátov na predsedu, členov Rady a revízora ZKPRK:**

Túto časť moderoval Jozef Detko, koordinátor centra Euroguidance. V jej priebehu bola zostavená kandidátska listina na základe prihlasovania kandidátov:

1. Kandidát na predsedu: Štefan Grajcár
2. Kandidáti na členov rady: Lenka Beková, Zuzana Gališinová, Jarmila Marcaide Muzyková (neprítomná - písomný súhlas s kandidatúrou), Tomáš Šprlák, Eva Uhríková, Zuzana Záhradníková (neprítomná - písomný súhlas s kandidatúrou)
3. Kandidátka na revízora: Michaela Palgutová

Členovia ZKPRK nepodali žiadne ďalšie návrhy.

Pred voľbami sa uskutočnilo predstavenie jednotlivých kandidátov v horeuvedenom poradí, neprítomné kandidátky J. Marcaide Muzykovú a Z. Záhradníkovú predstavila E. Uhríková.

**Voľby predsedu, členov Rady a revízora ZKPRK:**

Najskôr prebehlo hlasovanie o jednotnej kandidátskej listine, ktorá bola schválená.

Voľba predsedu a členov Rady ako aj revízora sa uskutočnila verejným hlasovaním a en bloc, na čom sa prítomní uzniesli hlasovaním.

Členmi ZKPRK boli hlasovaním zvolení/é:

* za predsedu: Štefan Grajcár
* za členov/ členky Rady ZKRK: Lenka Beková, Zuzana Gališinová, Jarmila Marcaide Muzyková, Tomáš Šprlák, Eva Uhríková, Zuzana Záhradníková
* za revízorku: Michaela Palgutová

Podpredsedu a hospodára si zvolí Rada ZKPRK na najbližšom zasadnutí.

Prítomní členovia prijali nasledovné uznesenia:

***Uznesenie č. 8:*** *Ustanovujúce Valné zhromaždenie ZKPRK schválilo jednotnú kandidátsku listinu a spôsob voľby predsedu, členov Rady a revízora verejným hlasovaním a en bloc.*

(za: 17 hlasov, proti: 0 hlasov, zdržali sa: 0 hlasov)

***Uznesenie č. 9:*** *Ustanovujúce Valné zhromaždenie ZKPRK zvolilo za predsedu ZKPRK Štefana Grajcára.*

 (za: 17 hlasov, proti: 0 hlasov, zdržali sa: 0 hlasov)

***Uznesenie č. 10:*** *Ustanovujúce Valné zhromaždenie ZKPRK zvolilo za členov/členky Rady ZKPRK: Lenku Bekovú, Zuzanu Gališinovú, Jarmilu Marcaide Muzykovú, Tomáša Šprláka, Evu Uhríkovú a Zuzanu Záhradníkovú.*

(za: 17 hlasov, proti: 0 hlasov, zdržali sa: 0 hlasov)

***Uznesenie č. 11:*** *Ustanovujúce Valné zhromaždenie ZKPRK zvolilo za revízora Michaelu Palgutovú.*

(za: 17 hlasov, proti: 0 hlasov, zdržali sa: 0 hlasov)

**Vyhlásenie výsledkov volieb:**

Jozef Detko zhrnul výsledky volieb a odovzdal slovo novozvolenému predsedovi ZKPRK, Štefanovi Grajcárovi, ktorý krátko hovoril o tom, že práci v tomto združení sa bude snažiť venovať maximum svojich síl.

**Plán hlavných úloh ZKPRK na najbližšie obdobie:**

V ďalšej časti predseda spolu s členkou Rady, Evou Uhríkovou predstavili plán hlavných úloh ZKPRK na nasledovné obdobie (viď. Príloha č. 2). Následne prebehlo schválenie plánu hlavných úloh na rok 2015 (za: 17 hlasov, proti: 0 hlasov, zdržali sa: 0 hlasov) a bolo prijaté ďalšie uznesenie:

***Uznesenie č. 12:*** *Ustanovujúce Valné zhromaždenie ZKPRK schvaľuje plán hlavných úloh na rok 2015.*

*(*za: 17 hlasov, proti: 0 hlasov, zdržali sa: 0 hlasov)

**Diskusia, rôzne:**

Predseda ZKPRK v závere UVZ otvoril diskusiu.

Členka Rady Zuzana Gališinová predložila návrh, že by bolo vhodné ZKPRK predstaviť „na vyšších miestach“, možno aj osobne – návštevou predsedu.

Jozef Detko navrhoval pripraviť pravidlá pre členstvo právnických osôb. Ďalej hovoril o tom, že by bolo dobré ukotviť v spolupráci s ďalšími asociáciami/združeniami a inštitúciami spoločnú víziu v súvislosti s tým, ako vnímame kariérové poradenstvo („našu“ slovenskú definíciu) – čo by mohlo byť zadefinované následne aj v legislatíve. Na túto tému prebehla krátka diskusia, v rámci ktorej sa účastníci zhodli, že by bolo vhodné iniciovať na túto tému diskusiu a snažiť sa dostať aj do legislatívnych procesov.

Štefan Grajcár následne navrhol, že by sme mohli uvažovať o stretnutí so všetkými relevantnými asociáciami/ združeniami na túto tému.

Posledným bodom bola diskusia o členskom. Účastníci sa vyjadrili, že sú za to, aby sa vyberalo ročné členské a proti tomu, aby sa vyberalo zápisné (za: 17 hlasov, proti: 0 hlasov, zdržali sa: 0 hlasov). Po krátkej diskusii bola navrhnutá výška ročného členského 25 EUR pre fyzické osoby od roku 2015 (za rok 2014 sa už členské vyberať nebude). Tento návrh bol jednohlasne schválený (za: 17 hlasov, proti: 0 hlasov, zdržali sa: 0 hlasov), o ďalších návrhoch sa preto už nehlasovalo.

V tejto časti programuprítomní členovia prijali nasledovné uznesenia:

***Uznesenie č. 13:*** *Ustanovujúce Valné zhromaždenie ZKPRK schvaľuje výber ročného členského a zároveň neschvaľuje výber zápisného.*

*(*za: 17 hlasov, proti: 0 hlasov, zdržali sa: 0 hlasov)

***Uznesenie č. 14:*** *Ustanovujúce Valné zhromaždenie ZKPRK schvaľuje výber ročného členského pre fyzické osoby vo výške 25 EUR od roku 2015.*

*(*za: 17 hlasov, proti: 0 hlasov, zdržali sa: 0 hlasov)

**Záver:**

V závere predseda ZKPRK Štefan Grajcár poďakoval prítomným za účasť a úspešný priebeh UVZ.

Ustanovujúce Valné zhromaždenie bolo o 18:30 hod. ukončené.

Zápisnicu spísala: Lenka Beková

Zápisnicu overila: Katarína Markovičová

................................................................

Štefan Grajcár, predseda Združenia pre kariérové poradenstvo a rozvoj kariéry

V Bratislave dňa 3.12.2014